Onthaal - Malkoppie Terapie
Ervarings maak my ek! Ek haat winkels! Veral Kerstyd is daar net te veel mense… te min spasie… niemand in die winkel is gelukkig nie… ons stamp en stoot aan mekaar met dikbekke en ongeduldige bewegings. So vrydag het ek die ervaring gedeel met my medemens toe ek gaan inkopies doen het vir die braai by die van Niekerks. Ek moet ook op en af ry… want iemand het die hel se deur oop vergeet .. so die kwik draai by rooi warm hier in die Kaap.
Almal is verskriklik besig. As mens met mense praat is hul dagboeke oorvol met goed wat niemand eintlik wil doen nie. So maak ek toe ook in my vriende se dagboeke 'n datum vas om laaste keer net asem te haal en te kuier. Finale reëlings word getref en ons van Niekerks staan gereed om te onthaal. Die engelse woord 'entertain' laat my giggel… as jy by my kuier entertain ek jou nie… ek doen my bes om jou gemaklik in my huis te laat voel . Of jy dit geniet .. wel dit hang net van jouself af .
Ons aand is 'n mengelmoes van mense. Persoonlikhede oor die hele spektrum. Idees en passies verskil hemelsbreed. Daar is 'n verdeel die aand tussen die mans en vroue… die vrouens sit netjies in 'n ry af teen een muur en die manne aan die anderkant. Hoe nou gemaak? Omdat daar baie mense is groepeer mense hulleself. Soos die aand oggend word gebruik ons musiek om die mense weer een te maak. Gunsteling liedjies word geluister. Van groepies tot groot groep gesels ons lekker.. almal deel in die onthou jy nog onthou van lank terug se lekker vry/kuier/dans liedjies. Elke liedjie bring ander herinneringe op vir elkeen van ons.